  Майя Бывальцева 29-тӥ толшоре Можгаысь «Свет» лулчеберет центрын Буре ваён но данъян арез сӥё-дано усьтӥзы. Со сярысь карлэн тӧроез Михаил Трофимов «ВКонтакте» мерлыко вотэсысь бамаз ивортӥз. Ужрадын егитъёслэн «Заповедник» калык театрзы «Рядовые» спектакль возьматӥз.  Спектакльлэн сюжетэзъя ужъюгдур Берлинлы матын ортче. Валтӥсь геройёс сайкыт азьланезлы осконзэ ыштӥзы, угось ож соослэсь тужгес дунозэ талаз – ӵыжы-выжыоссэс, матысь адямиоссэс но эшъёссэс. Котькуд нунал соос улон но кулон куспын ветло. Но секыт югдур шоры учкытэк соос адямилыко луыны кужымзэс шедьто, улонзы но ожын вормон понна нюръясько Озьы ик возьматонэ Искусствоосъя нылпи школаысь «Кудесник» театрысь артистъёс но Трофим Борисов нимо педколлекджысь студентъёс пыриськизы. Со сяна, лулчеберет центрысь фойеын «Набат памяти» музейысь поисковикъёсын но «Ника» чеберлыкъя студиен дасям адӟытонэн тодматскыны луиз. Ужрадэ карысь школаосын дышетскисьёс, егитъёслэн мер огазеяськонъёссылэн ёзчиоссы но карын улӥсьёс пыриськизы. Тодэ вайытом, Вормон нуналлы 75 ар тырмон азьын Быдӟым Атыкай ожын быремъёсты буре ваён огъетъёсты, синпелетъёсты, шайгуосты умоятон, тупатъян понна Удмуртиын 19 миллион 400 сюрс манет висъязы.  Тегъёс: Мерлык Лулчеберет Можга Удмуртия БыдӟымАтыкайож буреваён  